b'\n_START_ARTICLE_\nPamantasang Kim Il-sung\n_START_PARAGRAPH_\nAng  Pamantasang Kim Il-sung, itinatag noong Oktubre 1, 1946, ay ang unang unibersidad\xc2\xa0sa Hilagang Korea. Ito ay matatagpuan sa isang 15-ektaryang kampus sa Pyongyang, kabisera ng bansa. Bukod sa mga pangunahing pang-akademikong mga gusali, ang kampus ay naglalaman ng 10 hiwalay na tanggapan, 50 laboratoryo, mga aklatan, mga museo, isang imprenta, isang R&D center, mga dormitoryo at isang ospital. May isang may kalakihang laboratoryong pangkompyuter, ngunit ito ay may limitadong akses sa internet. Ang unibersidad ay ipinangalanan kay\xc2\xa0Kim Il-sung, ang tagapagtatag at ang unang lider ng Hilagang Korea.'